মাদকবিরোধী অভিযান শুরু হয়েছে প্রায় দুই মাস৷ মানবাধিকার সংগঠন আইন ও সালিশ কেন্দ্র (আসক)-এর হিসেবে মাদকবিরোধী অভিযান শুরুর পর থেকে এ পর্যন্ত ‘বন্দুকযুদ্ধে' ১৮৮ জন নিহত হয়েছে৷ এর মধ্যে প্রথম একমাসেই নিহত হয়েছেন ১৫০ জন৷ আর এই অভিযানে নামের মিল থাকায় ভুল মানুষ, দাবিকৃত টাকা না পেয়ে, রাজনৈতিক কারণে ‘বন্দুকযুদ্ধে' নিহত হওয়ার অভিযোগ আছে৷ কিন্তু এসব অভিযোগে এখনো কোনো মামলা হয়নি৷ আর সাধারণভাবে কোনো পরিবারের মামলা করার সুযোগও নেই৷ কারণ, প্রতিটি ঘটনায়ই আইন-শৃঙ্খলা বাহিনী বাদী হয়ে মামলা করেছে৷